Om morgenen den 14. september innledet general Władysław Bortnowski slagets andre fase. 16. og 26. infanteridivisjon krysset Bzura i nærheten av Łowicz, og den polske 4. infanteridivisjon kom frem til veien mellom Łowicz og Głowno. Her fikk imidlertid Bortnowski vite at tyskernes 4. panserdivisjon var i ferd med å trekke seg tilbake fra sine stillinger i utkanten av Warszawa. I redsel for at denne panserdivisjonen skulle utgjøre en direkte trussel mot hans menn, ga han 26. infanteridivisjon ordre om tilbaketrekking.